Locomotiva RhB Gem 4/4

La locomotiva RhB Gem 4/4 a l'è 'na class de dò locomotiv elettro-diesel a scartament metrich doperaa de la Ferrovia Retiga.

El sò nomm, in la classificazion svizzera di rotabij, el voeur dì che l'è 'na locomotiva l'è a scartament redutt (G), elettrica (e) e diesel (m), con quatter ass de che 4 motor.

 Storia 
Hinn staa ordenaa in di agn '60 per sostituì di mezz vigg e danegiaa e hinn staa consegnaa in del 1966 de la SLM, SWS, BBC e MFO. De 'sta locomotiva la deriva la locomotiva MGB HGm 4/4s, doperada in su la ferrovia del Furka-Oberalp, che l'è però intregament a Diesel.

La locomotiva l'era pensada per podè girà in su la ferrovia del Bernina, elettrifegada diversament rispett al rest de la ferrovia Retiga, e per quella reson chi hann in comun ona motta de component cont i automotris RhB ABe 4/4 II. 

La permetteva donca de doperà la linia del Bernina anca quand che la linia aerea de contatt l'era interrotta, magara per ona valanga, grazia al motor Diesel, e la permetteva anca de doperà i spazzanev in correnta continova RhB Xrot e in su la red principala de la Retiga, roba poeu deventada obsoleta grazia ai noeuv spazzanev RhB Xrot m.

L'era doperada anca per di servizzi dirett, soratutt el Bernina Express, in tra Samedan e Tiran travers de la Sankt Moritz, indova che la tirava el treno a Diesel foeura de la linia del Bernina e cont el pantograf dent de la linia.

In del 1981 l'è missa a la stazion de Pontresina 'na sezion de catenaria bona de cambià tension e i treni hinn staa donca tiraa de Coira finna a Pontresina grazia a la ferrovia Samedan-Pontresina cont ona locomotiva standard e l'è cambiada la locomotiva linscì cont ona locomotiva per el servizzi a 1'000 V DC.

 Renoeuvament 
In tra el 2000 e 'l 2003 hinn staa renoeuvaa integralment, sia in di esterni che in di interni, cont on noeuv motor Diesel e la computerizzazion de la gabina.

 Caratteristegh 
L'è 'na locomotiva bona de fonzionà sia con la tension de linia de 1 kV CC sia che cont on sò motor Diesel che 'l moeuv on generator elettrich. I part hinn per la pupart in comun con la automotris RhB ABe 4/4 II, inscì de rend pussee fazil e economega la manutenzion.

 Galleria di foto 

 Riferiment 
Belloncle, Patrick (2005). Das grosse Buch der Rhätischen Bahn: 1889–2001 [The Big Book of the Rhaetian Railway: 1889–2001]. Kerzers: Edition Viafer. ISBN 3952249408
 Alter progett 

Gem